### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. november 2025 har vedtaget Magistratens indstilling i overensstemmelse med erklæring fra Teknisk Udvalg af 10. november 2025.

Socialistisk Folkepartis byrådsgruppe kunne tiltræde indstillingen med vedlagte mindretalsudtalelse, som ønskes sendt med ud i offentlig høring.

Velfærdslisten de Rød-Grønnes byrådsgruppe kunne tiltræde med følgende bemærkning, som ønskes sendt med ud i offentlig høring. "Det er utilfredsstillende at en stor del af grøn energiproduktion skal udgøres af afbrænding af biomasse - 13,6 % afbrænding af halm, 26,2 % afbrænding af affald - og at udfasningen af halmbrændeanlægget først starter i år 2045."

Sagen blev behandlet sammen med sagerne 2 og 4.

###

.

### Resume

[adresse] anmodede i 2024 Kredsløb om at udarbejde en ny plan for fremtidens fjernvarme, hvor der ikke investeres i nye biomasse-anlæg. Kredsløb fremsender her en ambitiøs plan, som medfører en gennemgribende og grøn omlægning af varmeproduktionen fra biomasse til elektricitet fra 2030. Planen er den største omstilling af energisystemet i [adresse] nogensinde. Planen skal sikre stabile priser og høj forsyningssikkerhed, ligesom den har positive effekter for klima og miljø. Planen indebærer nye investeringer for 2,8 mia. kr.

### Beslutningspunkter

Det indstilles, at:

At 1) Byrådet sender planforslaget Fremtidens grønne fjernvarme (bilag 1) og den tilhørende miljørapport (bilag 2) i offentlig høring i seks uger.

At 2) Byrådet tager til efterretning, at planforslaget ikke indebærer investeringer i nye biomassefyrede anlæg.

At 3) Byrådet tager til efterretning, at det samlede plan-forslag udviser positiv samfundsøkonomi og at de efterfølgende konkrete projektforslag vil kunne godkendes i henhold til varmeforsyningsloven.

At 4) Byrådet tager planens prognose for de kommende års varmebehov til efterretning.

At 5) Byrådet tager til efterretning at Teknik og Miljø senere fremsender en indstilling om igangsætning af proces for kommune-, lokalplanlægning og miljøvurdering. Processen indledes med en borgerdialog.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-10-2025

Thea Christoffersen: 3

Fremsendes til [adresse] med bemærkning, at Magistraten i mødet den 21. oktober 2025 anbefaler, at byrådet tiltræder Magistratsafdelingen for Teknik og Miljøs indstilling af 22. september 2025.

Liberal Alliance tog forbehold.

Heidi Johnsen var forhindret i at deltage i sagens behandling.

Udvalg: [adresse]

Dato: 29-10-2025

Thea Christoffersen: 18

Fremsendes til Teknisk Udvalg til behandling i henhold til beslutning i byrådets møde den 29. oktober 2025.

Sagen blev behandlet sammen med sagerne 17 og 19.

Udvalg: Teknisk Udvalg

Dato: 10-11-2025

Thea Christoffersen: 2

Et flertal i udvalget kunne tiltræde indstillingen i overensstemmelse med Magistratens anbefaling.

Erik Bach, Anders Mortensen, Alexander Johansen, Marius Sørensen og Cecilie Larsen kunne tiltræde indstillingen.

Elisabeth Andreasen tog forbehold.

Henry Madsen var forhindret i at deltage i udvalgets behandling af sagen.